Πτυχιακές Χατζηγεωργίου

1)Μετανάστευση και τοπικές κοινωνίες: αναπαραστάσεις του Εαυτού και του Άλλου

2)Μνήμη και ταυτότητες: όψεις και εκδοχές διαφοροποίησης που διαμορφώνουν οι «Μικρασιάτες πρόσφυγες» στις καθημερινές τους πρακτικές στην Ελλάδα του 21ου αιώνα

3)Μνήμη και ταυτότητες: τοπικοί πολιτιστικοί σύλλογοι και διαχείριση της συλλογικής μνήμης

4)Ανασκόπηση πολιτιστικών πολιτικών που συνδέονται με αντίστοιχες πολιτισμικές πρακτικές τοπικών κοινοτήτων στο Β. Αιγαίο

5)Βιογραφικές προσεγγίσεις προσώπων σημαντικών για τα οικονομικά, κοινωνικά ή/και πολιτιστικά δρώμενα στο Β. Αιγαίο.

Οι παραπάνω γενικές θεματικές θα εξειδικευτούν και θα οδηγήσουν σε συγκεκριμένα θέματα μετά από **α)**συστηματική συζήτηση με την επιβλέπουσα και **β)**επισκόπηση της σχετικής βιβλιογραφίας ώστε να τοποθετηθεί το πιθανό θέμα και η σχετική με αυτό έρευνα σε ένα ευρύτερο θεωρητικό και μεθοδολογικό πλαίσιο.

Στη συνέχεια, οι πτυχιακές εργασίες θα εκπονηθούν με βάση τα παρακάτω: **α)**διεθνής βιβλιογραφική ανασκόπηση θεωρητικών προσεγγίσεων, μεθοδολογικών προσεγγίσεων, καθώς επίσης και ερευνών που έχουν διεξαχθεί στο συγκεκριμένο θεματικό πεδίο

**β)**έρευνα πεδίου : «συμμετοχική παρατήρηση» και ημιδομημένες συνεντεύξεις (σε όλες τις θεματικές). Σε κάποιες περιπτώσεις θα χρειαστεί επιπροσθέτως και αρχειακή έρευνα (κυρίως στις θεματικές 3,4,5), καθώς επίσης και διεξαγωγή, καταγραφή και ανάλυση βιοαφηγήσεων προνομιακών πληροφορητών (ιδιαιτέρως στη θεματική 5).

Τέλος, όλες οι παραπάνω θεματικές σχετίζονται με τα μαθήματα «Πολυπολιτισμικότητα και Ταυτότητες» και «Μνήμη και Ταυτότητες» και δευτερευόντως με τα μαθήματα «Θεωρία Πολιτισμού ΙΙ» και «Θεωρία Πολιτισμού Ι».